stanford-oval/wikipedia huggingface dataset:
วัดพระราม ๙ กาญจนาภิเษก

| วัดพระราม ๙ กาญจนาภิเษก |
| --- | --- |
พระอุโบสถ

ชื่อสามัญ: วัดพระราม ๙ กาญจนาภิเษก
ที่ตั้ง: เลขที่ 999 ซอยพระราม 9 ซอย 19 ถนนพระราม 9 แขวงห้วยขวาง เขตห้วยขวาง กรุงเทพมหานคร 10310
ประเภท: พระอารามหลวงกรณีพิเศษ
นิกาย: เถรวาท (ธรรมยุติกนิกาย)
พระประธาน: พระพุทธกาญจนธรรมสถิต
เจ้าอาวาส: พระพรหมวชิรสุธี (อภิพล อภิพโล)
เว็บไซต์: http://watphraram9.org/
 สถานีย่อยพระพุทธศาสนา
วัดพระราม ๙ กาญจนาภิเษก เป็นวัดของคณะสงฆ์ฝ่ายธรรมยุติกนิกายที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระราชดำริให้สร้างขึ้นในปี พ.ศ. 2538 ตั้งอยู่เลขที่ 999 พระราม 9 ซอย 19 ถนนพระราม 9 แขวงห้วยขวาง เขตห้วยขวาง กรุงเทพมหานคร เป็นวัดที่ได้รับพระราชทานวิสุงคามสีมา และได้รับการยกขึ้นเป็นพระอารามหลวงชั้นตรีเป็นกรณีพิเศษในตั้งแต่วันที่ 15 ตุลาคม พ.ศ. 2542 ปัจจุบันมี พระพรหมวชิรสุธี (อภิพล อภิพโล) เป็นเจ้าอาวาส
ก่อนจะมาเป็นวัดพระราม ๙ กาญจนาภิเษก

เนื่องจากสภาพสังคมไทยในปัจจุบันมีปัญหาสภาพแวดล้อม ซึ่งจะทวีความรุนแรงยิ่งขึ้น จึงมีหลายชุมชนที่ช่วยกันแก้ปัญหาสิ่งแวดล้อม หนึ่งในนั้นคือชุมชนบริเวณบึงพระราม 9 เนื่องจากจำนวนประชากรที่เพิ่มขึ้น อันก่อให้เกิดปัญหาน้ำเน่าเสีย ส่งผลให้เกิดการทำลายสภาพแวดล้อมและสุขภาพของประชาชน ขณะเดียวกัน แม่น้ำเจ้าพระยา ซึ่งเป็นแหล่งปลายทางรับน้ำเสียจากทุกแหล่งในประเทศ ก็เริ่มเสื่อมโทรมลงทุกขณะ หากไม่เร่งแก้ไข ปัญหาต่างๆ ก็จะยิ่งเพิ่มมากขึ้น
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงตระหนักถึงปัญหาดังกล่าว จึงมีพระราชดำริให้ทดลองแก้ไขปัญหาน้ำเสียโดยเติมอากาศบริเวณบึงพระราม 9 เป็นระบบบำบัดน้ำเสียขนาดเล็ก และทดสอบการบำบัดน้ำเสียที่ไหลมาตามคลองลาดพร้าวบางส่วนให้มีคุณภาพที่ดีขึ้นโดยเติมอากาศลงไปในน้ำ และปล่อยให้น้ำตกตะกอน แล้วปรับสภาพ ก่อนระบายออกสู่ลำคลองตามเดิม รวมทั้งนำน้ำสะอาดจากแม่น้ำเจ้าพระยามาชะล้างเพื่อทำความสะอาดคลอง และระบายลงสู่แม่น้ำเจ้าพระยาตอนล่าง โดยอาศัยจังหวะน้ำขึ้นลงตามธรรมชาติ เป็นการลดปัญหาน้ำเสียได้ในระดับหนึ่ง
สวนสาธารณะ คือ ปอด และบึงพระราม ๙ คือไต ของกรุงเทพมหานคร

จากพระราชดำรัสของพระบาทสมเด็จพระมหาภูมิพลอดุลยเดชมหาราช บรมนาถบพิตร ที่พระราชทานไว้เกี่ยวกับการบำบัดน้ำเสียในกรุงเทพมหานคร โดยฟอกน้ำเสียให้เป็นน้ำดี หลังจากนั้นเป็นต้นมา พื้นที่บึงพระราม 9 ก็ได้รับการพัฒนาขึ้น เป็นตัวอย่างในการแก้ไขปัญหาน้ำเสียให้แก่กรุงเทพมหานคร เป็นการพัฒนาและยกระดับคุณภาพชีวิตของราษฎรในบริเวณพื้นที่ดังกล่าวให้ดีขึ้น
โครงการบึงพระราม 9 จึงได้กำเนิดขึ้น โดยมีการดำเนินงานบำบัดน้ำเสียในพื้นที่ของสำนักงานทรัพย์สินพระมหากษัตริย์ ติดกับคลองลาดพร้าวฝั่งทิศตะวันตก และติดกับคลองแสนแสบฝั่งทิศใต้ มีพื้นที่ประมาณ 130 ไร่ เริ่มดำเนินการมาตั้งแต่เดือนมีนาคม พ.ศ. 2531 มีหน่วยงานที่เกี่ยวข้องคือ สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ กรมชลประทาน สำนักงานทรัพย์สินพระมหากษัตริย์ และกรุงเทพมหานคร ร่วมกันดำเนินงานในการเพิ่มประสิทธิภาพการบำบัดน้ำเสียที่บึงพระราม 9 ให้มีคุณภาพดีขึ้น เพื่อลดปัญหาน้ำเสียและเป็นการระบายน้ำอีกทางหนึ่ง ส่งผลให้สภาพแวดล้อมและคุณภาพชีวิตของชุมชนบึงพระราม 9 ดีขึ้นมาจนถึงปัจจุบัน
ศูนย์รวมแห่งจิตใจ กับการพัฒนาคุณภาพชีวิตและสิ่งแวดล้อม

เมื่อโครงการบึงพระราม 9 ดำเนินการไปได้ระดับหนึ่ง พระบาทสมเด็จพระมหาภูมิพลอดุลยเดชมหาราช บรมนาถบพิตร จึงมีพระราชดำริเพิ่มเติมเมื่อวันที่ 15 สิงหาคม พ.ศ. 2531 ให้ปรับปรุงสภาพพื้นที่ และชุมชนใกล้กับโครงการบึงพระราม 9 พร้อมกันนั้นก็ให้จัดตั้งวัดขึ้นในที่ดินใกล้เคียง ซึ่งจวงจันทร์ สิงหเสนี ได้น้อมเกล้าฯ ถวายที่ดินจำนวน 8-2-54 ไร่ และได้รับการอนุญาตให้สร้างวัดจากกรมการศาสนา เมื่อวันที่ 9 สิงหาคม พ.ศ. 2534 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้พระราชทานนามวัดแห่งนี้ว่า "วัดพระราม ๙ กาญจนาภิเษก" โดยมีสมเด็จพระสังฆราชเจ้า กรมหลวงวชิรญาณสังวร เป็นองค์อุปถัมภ์ฝ่ายสงฆ์ และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นองค์อุปถัมภ์ฝ่ายฆราวาส ในการนี้ได้แต่งตั้งคณะอนุกรรมการดำเนินงานก่อสร้างวัดพระราม ๙ กาญจนาภิเษกขึ้น โดยมีจริย์ ตุลยานนท์ กรรมการมูลนิธิชัยพัฒนา เป็นประธานคณะอนุกรรมการดำเนินการก่อสร้างวัด ทำหน้าที่ในรับผิดชอบในการดำเนินการก่อสร้างวัดให้เป็นไปตามพระราชประสงค์ คือ เป็นวัดขนาดเล็ก มีลักษณะเรียบง่าย ประหยัด และทันสมัย เป็นศูนย์รวมแห่งจิตใจ และศรัทธา เป็นแหล่งเผยแพร่ความรู้ ทั้งทางศาสนา สังคม และจริยธรรม แก่เยาวชน และประชาชนในชุมชน เพื่อขัดเกลาจิตใจของชุมชนให้มีจิตสำนึกต่อสังคมโดยส่วนรวมอันจะเป็นประโยชน์ต่อประเทศชาติต่อไป ตามพระราชดำรัสของพระบาทสมเด็จพระมหาภูมิพลอดุลยเดชมหาราช บรมนาถบพิตร ในการเปิดประชุมยุวพุทธิกสมาคมแห่งประเทศไทย ในพระบรมราชูปถัมภ์ ครั้งที่ 14 เมื่อวันที่ 17 พฤษภาคม พ.ศ. 2518 ความตอนหนึ่งว่า
...จุดมุ่งหมายโดยตรงแท้ของศาสนาทั้งปวง และโดยเฉพาะของพระพุทธศาสนามุ่งจะให้บุคคลศึกษาพิจารณาหลักการ และแนวความคิดในศาสนธรรม และน้อมนำมาเป็นที่ยึดเหนี่ยวและปฏิบัติด้วยตนเองตามความสามารถ เพื่อให้เกิดประโยชน์ในการครองชีวิต คือให้เกิดความผาสุก ความร่มเย็น และความเจริญในแต่ละบุคคลในส่วนรวม และให้เกิดความบริสุทธิ์หลุดพ้นอันเป็นปรมัตถประโยชน์ ดังนั้นการบำรุงส่งเสริมพระศาสนาจึงควรจะได้กระทำให้ถูกเป้าหมาย...
โปรดให้สร้างด้วยความเรียบง่าย และประหยัด

เบื้องต้น คณะอนุกรรมการฝ่ายออกแบบ ได้ออกแบบอาคารศาสนสถานในวัดแห่งนี้ และประมาณราคาการก่อสร้างอยู่ในวงเงินประมาณ 100 ล้านบาท เพื่อให้สมพระเกียรติ แต่เมื่อนำความกราบบังคมทูลแล้ว พระบาทสมเด็จพระมหาภูมิพลอดุลยเดชมหาราช บรมนาถบพิตร ได้มีพระราชกระแสรับสั่งให้ปรับแบบพระอุโบสถและอาคารอื่น ๆ ให้มีขนาดเล็กลง เพราะมีพระราชประสงค์ให้เป็นเพียงวัดเล็ก มีโบสถ์เล็ก มีกุฏิเล็ก ไม่โปรดให้สร้างวัดขนาดใหญ่ และให้ใช้งบประมาณไม่เกิน 10 ล้านบาท นอกจากนี้ สภาพพื้นที่ก็ไม่เหมาะที่จะสร้างเป็นวัดใหญ่ ทรงเน้นเพื่อให้มีพระไว้สั่งสอนชาวบ้านในบริเวณบึงพระราม 9 เน้นให้เอื้อประโยชน์ต่อชุมชนเป็นสำคัญ อีกทั้งให้ยึดหลักความประหยัด เรียบง่าย และเกิดประโยชน์สูงสุด ดังนั้น คณะอนุกรรมการฯ จึงได้ออกแบบอย่างง่าย ไม่หรูหรา ประกอบด้วยพระอุโบสถ ศาลาอเนกประสงค์ กุฏิเจ้าอาวาส กุฏิพระ จำนวน 5 หลัง หอระฆัง โรงครัว มีอาคารสะอาด สวยงาม และบริเวณพื้นที่โดยรอบให้ปลูกพันธุ์ไม้นานาชนิดทั้งไม้ป่าและพันธุ์ไม้หายากในลักษณะป่าผสมผสาน เพื่อให้เกิดร่มเงาและความร่มเย็นแก่พุทธศาสนิกชนทั่วไปที่เข้ามาประกอบกิจกรรมทางพระพุทธศาสนา
ในส่วนของพระอุโบสถ จะเป็นลักษณะผสมผสานกลมกลืนระหว่างสถาปัตยกรรมสมัยโบราณผสมผสานกับสถาปัตยกรรมสมัยใหม่ ก่อให้เกิดความเป็นเอกลักษณ์ โดยคำนึงถึงประโยชน์แห่งการใช้สอยเป็นสำคัญ และเมื่อวันที่ 2 ตุลาคม พ.ศ. 2540 กระทรวงศึกษาธิการจึงได้ประกาศตั้งวัดพระราม ๙ กาญจนาภิเษก เป็นวัดในพระพุทธศาสนาอย่างสมบูรณ์
ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ได้พระราชทานพระบรมราชานุญาตให้ยกฐานะวัดพระราม ๙ กาญจนาภิเษก เป็นพระอารามหลวงชั้นตรีเป็นกรณีพิเศษ เนื่องในโอกาสพระราชพิธีมหามงคลเฉลิมพระชนมพรรษา 6 รอบ 5 ธันวาคม 2542 และได้ผ่านความเห็นชอบของมหาเถรสมาคมเมื่อวันที่ 12 ธันวาคม พ.ศ. 2542
บันทึกการก่อสร้าง

การดำเนินการก่อสร้าง วัดพระราม ๙ กาญจนาภิเษก เริ่มดำเนินการโดยการถมดินปรับพื้นที่โครงการก่อสร้างที่บริเวณบึงพระราม 9 แขวงห้วยขวาง เขตห้วยขวาง กรุงเทพมหานคร ตั้งแต่วันที่ 10 พฤศจิกายน พ.ศ. 2538 และเริ่มงานก่อสร้างเมื่อวันที่ 21 กุมภาพันธ์ พ.ศ. 2539
จากนั้น เมื่อวันจันทร์ที่ 1 กรกฎาคม พ.ศ. 2539 เวลาประมาณ 6:00 น. พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปทรงวางศิลาฤกษ์พระอุโบสถ และทรงเปิดอาคารเรียน โรงเรียนพระราม ๙ กาญจนาภิเษก
อาณาเขตที่ตั้งวัด

วัดพระราม ๙ กาญจนาภิเษก ตั้งอยู่ที่เลขที่ 999 ถนนพระราม 9 ซอย 19 แขวงห้วยขวาง เขตห้วยขวาง กรุงเทพมหานคร เดิมเป็นที่ลุ่มว่างเปล่า ขอบเขตที่ดินเป็นรูปสี่เหลี่ยมผืนผ้า เนื้อที่ทั้งหมด 8-2-54 ไร่ มีอาณาเขตติดต่อกับพื้นที่ดังต่อไปนี้
ทิศเหนือ ยาว 234 เมตร ติดกับโรงเรียนสมาคมไทย-ญี่ปุ่น และพื้นที่ว่างเปล่าของเอกชน
ทิศตะวันออก ยาว 61.5 เมตร ติดกับคลองลาดพร้าว
ทิศใต้ ยาว 217 เมตร ติดกับที่ดินที่กันไว้เป็นถนนทางเข้า-ออกจากถนนพระราม 9 ซอย 19
ทิศตะวันตก ยาว 65 เมตร ติดกับโรงเรียนพระราม ๙ กาญจนาภิเษก ของกรุงเทพมหานคร
พระอุโบสถ : ปฐมเหตุแห่งความประหยัด

แรกเริ่ม การออกแบบพระอุโบสถ นาวาอากาศเอก อาวุธ เงินชูกลิ่น ผู้เชี่ยวชาญเฉพาะด้านสถาปัตยกรรม สถาปนิก 10 กรมศิลปากร (อดีตอธิบดีกรมศิลปากร) ผู้ออกแบบสถาปัตยกรรมในวัดพระราม ๙ กาญจนาภิเษก ได้นำแบบพระอุโบสถขึ้นทูลเกล้าฯ ถวาย พระบาทสมเด็จพระมหาภูมิพลอดุลยเดชมหาราช บรมนาถบพิตร หลังจากทอดพระเนตรแล้ว มีพระราชกระแสรับสั่งให้ย่อลง ให้กะทัดรัด สอดคล้องกับลักษณะของชุมชน ด้วยไม่โปรดให้ใหญ่โตเกินความจำเป็น
มีพระราชประสงค์ให้วัดนี้เป็นวัดของชุมชนบึงพระราม 9 เพื่อประกอบศาสนกิจ จากเดิมที่ออกแบบให้ภายในพระอุโบสถจุคนได้ 100 คนเศษ ทรงให้ลดเหลือเพียง 30-40 คน ลดงบประมาณจากที่ตั้งไว้ เดิม 57 ล้านบาท เป็นไม่เกิน 3 ล้านบาท ชี้ให้เห็นพระราชนิยมที่ประหยัด เรียบง่าย เน้นเพียงการใช้ประโยชน์สูงสุดที่สำคัญ และมีพระราชประสงค์ให้เป็นตัวอย่างของการสร้างวัดสำหรับชุมชนอีกด้วย
นาวาอากาศเอก อาวุธ เงินชูกลิ่น จึงน้อมรับพระราชกระแสรับสั่งดังกล่าว มาออกแบบเป็นพระอุโบสถใหม่ โดยเน้นประโยชน์ในอาคารอย่างคุ้มค่า วัสดุก่อสร้างทั้งหมดผลิตในประเทศ ส่วนรูปแบบทางศิลปกรรมเป็นการผสมผสานรูปแบบอย่างสถาปัตยกรรมปัจจุบัน โดยได้ต้นเค้าจากพระอุโบสถวัดต่างๆ ดังนี้
- พระอุโบสถ วัดราชาธิวาสราชวรวิหาร กรุงเทพมหานคร เช่น รูปทรงเสาอุโบสถ
- พระอุโบสถ วัดพระปฐมเจดีย์ราชวรมหาวิหาร จังหวัดนครปฐม เช่น ความเรียบง่าย มุขประเจิด
- พระอุโบสถ วัดเฉลิมพระเกียรติวรวิหาร จังหวัดนนทบุรี ซึ่งเป็นต้นแบบในการผูกลายปูนปั้นประดับหน้าบัน
โครงสร้างอุโบสถ เป็นคอนกรีตเสริมเหล็ก หลังคามุงกระเบื้องทำด้วยแผ่นเหล็กสีขาว องค์ประกอบเครื่องบนหลังคาเป็นปูนปั้นลายดอกพุดตาน ประดับหน้าบันด้วยลายปูนปั้นปิดทองเฉพาะที่ตราพระราชลัญจกรประจำรัชกาลที่ 9 ช่อฟ้า ใบระกา เป็นลวดลายปูนปั้น ไม่ปิดทองประดับกระจก ผนังและเสาก่ออิฐฉาบปูนเรียบทาสีขาว บานประตูหน้าต่างใช้กรอบอะลูมิเนียม ลูกฟักเป็นกระจก เพดานพระอุโบสถเป็นเพดานไม้เรียบ แต่ได้มีผู้มีจิตศรัทธาถวายโคมระย้าเป็นพุทธบูชาประดับไว้แทนรวม 4 ช่อ
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โปรดให้จารึกคาถา เย ธมฺมาฯ ซึ่งในที่นี้ใช้อักษรอริยกะ ที่พระบาทสมเด็จพระจอมเกล้าเจ้าอยู่หัวทรงประดิษฐ์ขึ้น แบบเดียวกับที่พระอุโบสถวัดพระปฐมเจดีย์
แหล่งข้อมูลอื่น

เว็บไซต์อย่างเป็นทางการของวัดพระราม ๙ กาญจนาภิเษก เก็บถาวร 2009-10-06 ที่ เวย์แบ็กแมชชีน
กังหันน้ำชัยพัฒนาภายในวัด
พระบรมรูป พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ขณะทรงผนวช
พระอุโบสถ
พระพุทธกาญจนธรรมสถิต พระประธานในพระอุโบสถ
อักษรอริยกะที่หน้าพระอุโบสถ
ไทยลีก 3 ฤดูกาล 2567–68 – โซนภาคตะวันออก

| --- | --- |
ฤดูกาล: 2567–68
วันที่: 14 กันยายน 2567 – 29 มีนาคม 2568
จำนวนนัด: 72
จำนวนประตู: 171 (2.38 ประตูต่อนัด)
ผู้ทำประตูสูงสุด: ลูอัง ซังตุส (7 ประตู)
ทีมเหย้า ชนะสูงสุด: 5 ประตู เอซีดีซี 5–0 โบลาเวน สมุทรปราการ (19 มกราคม 2568)
ทีมเยือน ชนะสูงสุด: 4 ประตู โบลาเวน สมุทรปราการ 0–4 ราชนาวี (28 กันยายน 2567)
จำนวนประตูสูงสุด: 8 ประตู นาวิกโยธิน 3–5 กองเรือรบ (18 มกราคม 2568)
ชนะติดต่อกัน มากที่สุด: 6 นัด ราชนาวี
ไม่แพ้ติดต่อกัน มากที่สุด: 12 นัด ราชนาวี
ไม่ชนะติดต่อกัน มากที่สุด: 10 นัด โบลาเวน สมุทรปราการ
แพ้ติดต่อกัน มากที่สุด: 5 นัด นาวิกโยธิน โบลาเวน สมุทรปราการ
จำนวนผู้ชมสูงสุด: 1,250 คน แปดริ้ว ซิตี้ 0–2 ฉะเชิงเทรา ไฮ-เทค (19 ตุลาคม 2567)
จำนวนผู้ชมต่ำสุด: 0 คน
จำนวนผู้ชมรวม: 17,362 คน
จำนวนผู้ชมเฉลี่ย: 248 คน
← 2566–67 2568–69 →  สถิติทั้งหมดปรับปรุงล่าสุดในวันที่ 19 มกราคม 2568
ไทยลีก 3 ฤดูกาล 2567–68 โซนภาคตะวันออก เป็นส่วนหนึ่งของการแข่งขันไทยลีก 3 ฤดูกาล 2567–68 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 8 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร

class=notpageimage|
ที่ตั้งของสโมสรในการแข่งขันไทยลีก 3 ฤดูกาล 2566–67 – โซนภาคตะวันออก
สโมสรที่เข้าแข่งขันในฤดูกาล 2567–68 โซนภาคตะวันออก มีจำนวน 12 สโมสร โดยแบ่งเป็นสโมสรจากโซนภาคตะวันออกเดิม จำนวน 9 สโมสร สโมสรที่ย้ายมาจากโซนกรุงเทพและปริมณฑล จำนวน 1 สโมสร สโมสรที่ตกชั้นจากไทยลีก 2 จำนวน 1 สโมสร และสโมสรที่เลื่อนชั้นจากไทยแลนด์ เซมิโปรลีก จำนวน 1 สโมสร
สโมสร > สนามเหย้า ที่ตั้ง และผลงานฤดูกาลที่แล้ว

| สโมสร | ที่ตั้ง | สนามเหย้า | ความจุ | อันดับฤดูกาล 2566–67 |
| --- | --- | --- | --- | --- |
| กองเรือรบ | ชลบุรี (สัตหีบ)  | แบทเทิลชิฟสเตเดียม |  | 7 |
| เอซีดีซี | ชลบุรี (สัตหีบ)  | แบทเทิลชิฟสเตเดียม |  | 10 |
| ฉะเชิงเทรา ไฮ-เทค | ฉะเชิงเทรา (เมืองฉะเชิงเทรา)  | สนามกีฬาเทศบาลเมืองฉะเชิงเทรา | 4,000 | 5 |
| โตโก คัสตอม ยูไนเต็ด | สมุทรปราการ (บางพลี) | โตโก คัสตอม สเตเดียม | 2,000 | 17 (ไทยลีก 2) |
| นาวิกโยธิน | ชลบุรี (สัตหีบ)  | สนามกีฬาราชนาวี สัตหีบ | 5,163 | 9 |
| ราชนาวี | ชลบุรี (สัตหีบ)  | สนามกีฬาราชนาวี สัตหีบ | 5,163 | 4 |
| บ้านค่าย ยูไนเต็ด | ระยอง (บ้านค่าย)  | หวายกรองสเตเดียม | 1,000 | 2 |
| บีเอฟบี พัทยา ซิตี้ | ชลบุรี (บางละมุง)  | สนามกีฬาหนองปรือ | 6,000 | 8 |
| โบลาเวน สมุทรปราการ | สมุทรปราการ (บางเสาธง) | สมุทรปราการสเตเดียม | 6,800 | 12 (กทม.) |
| ปลวกแดง ยูไนเต็ด | ระยอง (ปลวกแดง)  | ซีเคสเตเดียม |  | 3 |
| แปดริ้ว ซิตี้ | ฉะเชิงเทรา (เมืองฉะเชิงเทรา)  | สนามกีฬากลางจังหวัดฉะเชิงเทรา (สุบินพิมพยะจันทร์) | 2,000 | 1 (ทีเอส) |
| สายมิตร กบินทร์ ยูไนเต็ด | ปราจีนบุรี | สนามกีฬาน้อมเกล้ามหาราช |  | 1 |
สโมสร > ข้อมูลสโมสร

| สโมสร | หัวหน้าผู้ฝึกสอน | กัปตันทีม | ผู้ผลิตชุด |
| --- | --- | --- | --- |
| กองเรือรบ |  วิริยะ เผ่าพันธุ์ |  ชวลิต แหวนทอง | เอ็มทีสปอร์ต |
| ฉะเชิงเทรา ไฮ-เทค |  ธเนศ บุญลาภ |  กิตติคุณ บุญเจริญธรรม | ไอมาเน |
| โตโก คัสตอม ยูไนเต็ด |  ดาเนียล บลังโก้ |  นพเกล้า ดำรงไทย | โจการ์โบลา |
| นาวิกโยธิน |  นาคิน ธรรมสุวรรณ |  ชลพัฒน์ สิงห์เรือง | ไอมาเน |
| บ้านค่าย ยูไนเต็ด |  ใหญ่ นิลวงษ์ |  จักรพงศ์ พูลจวง | ทูเอสสปอร์ต |
| บีเอฟบี พัทยา ซิตี้ |  สุรชาติ สิงห์โหง่น |  ประจักร ชาธรรมมา | บ้านฟุตบอล |
| โบลาเวน สมุทรปราการ |  นนทกร หยองเอ่น |  พัสกร ศรีทับทิม | เน็กซ์ดีไซน์ |
| ปลวกแดง ยูไนเต็ด |  ชยพล คชสาร |  ปฤณ ประทุมเมศร | ซีเคสปอร์ต |
| แปดริ้ว ซิตี้ |  อรรถพงษ์ สุริยะจันทร์ |  เอกชัย แสงประเสริฐ | อัพทูยูสปอร์ต |
| ราชนาวี |  สมศักดิ์ อักษร |  พลธวัฒน์ จันทะศรี | เอฟบีที |
| สายมิตร กบินทร์ ยูไนเต็ด |  สรศักดิ์ แรตสอน |  สุรเชษฐ์ ขุนหนู | เอฟบีที |
| เอซีดีซี |  สุรกิจ เทพมณี |  กิตติพล เล็งไธสง | โรสปอร์ต |
สโมสร > ผู้เล่นต่างชาติ

สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
| --- | --- |
: ผู้เล่นต่างชาติทั่วไป
: ผู้เล่นต่างชาติ (เอเชีย)
: ผู้เล่นต่างชาติ (อาเซียน)
: ไม่มีการลงทะเบียนผู้เล่นต่างชาติ
| สโมสร | เลก | ผู้เล่นรายที่ 1 | ผู้เล่นรายที่ 2 | ผู้เล่นรายที่ 3 |
| --- | --- | --- | --- | --- |
| กองเรือรบ | เลกที่ 1 |  โอสวัลดู แนตู |  ฟร็องก์ ตูโก แอนโซลา |  ดาวิด ดานิแอ็ลซ็อน  |
| กองเรือรบ | เลกที่ 2 |  โอสวัลดู แนตู |  ฟร็องก์ ตูโก แอนโซลา |  เปโดร มันซิ  |
| ฉะเชิงเทรา ไฮ-เทค | เลกที่ 1 |  นย็องซี ฌัก ดอมีนิก |  กูรูมา โมฮาเหม็ด  |  ฮิเดโตะ โอซากิ |
| ฉะเชิงเทรา ไฮ-เทค | เลกที่ 2 |  นย็องซี ฌัก ดอมีนิก |  ชุนยะ อันโดะ  |  ฮิเดโตะ โอซากิ |
| โตโก คัสตอม ยูไนเต็ด | เลกที่ 1 |  ไทกะ มัตสึนากะ  |  ทากูโตะ ฮิราโอะ  |  |
| โตโก คัสตอม ยูไนเต็ด | เลกที่ 2 |  กอนเด มามูดู  |  ฮิโรโตะ ทาเกดะ  |  ริกิยะ ยามาดะ  |
| นาวิกโยธิน | เลกที่ 1 |  แซด ฌ็อง-ลอก ออลีวีเย  |  นิโคลัส เดมีทรี |  ซีโมเน วัลลี  |
| นาวิกโยธิน | เลกที่ 2 |  ไอแซก อาโบอักเย  |  นิโคลัส เดมีทรี |  มาซาฮิโระ ฟูจิวาระ  |
| บ้านค่าย ยูไนเต็ด | เลกที่ 1 |  ลูกัส มัสซารู  |  ลูกัส เดาเบอร์มันน์ |  จอห์น โอเวอรี  |
| บ้านค่าย ยูไนเต็ด | เลกที่ 2 |  เอรีแวลตู  |  ลูกัส เดาเบอร์มันน์ |  อิม แจ-ฮย็อก  |
| บีเอฟบี พัทยา ซิตี้ | เลกที่ 1 |  โฌแซ็ฟ หลุยส์ กิซซี  |  ชิง-ยู เซอร์จิโอ ชิว  |  คิม คย็อง-ซู |
| บีเอฟบี พัทยา ซิตี้ | เลกที่ 2 |  กูรูมา โมฮาเหม็ด  |  แพ อึน-โฮ  |  คิม คย็อง-ซู |
| โบลาเวน สมุทรปราการ | เลกที่ 1 |  ไอแซก อาโบอักเย  |  นิโคลัส บอยด์ |  ชิม พโย-ชัน  |
| โบลาเวน สมุทรปราการ | เลกที่ 2 |  อเล็คซันเดอร์ อูเซลมันน์  |  นิโคลัส บอยด์ |  อี บย็อง-ซ็อบ  |
| ปลวกแดง ยูไนเต็ด | เลกที่ 1 |  ชียากู ซังตุช  |  เบอร์นาร์ด โอวูซู มินตาห์ |  อะห์มัด ซะอัด  |
| ปลวกแดง ยูไนเต็ด | เลกที่ 2 |  ฌัดซง  |  เบอร์นาร์ด โอวูซู มินตาห์ |  กาลี ดาโน  |
| แปดริ้ว ซิตี้ | เลกที่ 1 |  อี กี-พิน  |  คิม มิน-คับ |  อุม ทา-บิน |
| แปดริ้ว ซิตี้ | เลกที่ 2 |  เยเรมีย์ เคกเบ  |  คิม มิน-คับ |  อุม ทา-บิน |
| ราชนาวี | เลกที่ 1 |  มาติอัส ปานิกัซซิ |  กัสซีอู จี เฌซุส  |  ลูอัง ซังตุส |
| ราชนาวี | เลกที่ 2 |  มาติอัส ปานิกัซซิ |  กุสตาวินญู  |  ลูอัง ซังตุส |
| สายมิตร กบินทร์ ยูไนเต็ด | เลกที่ 1 |  ลูอัง บอร์ฌิส  |  ไบรต์ ฟรายเดย์  |  โซดิก อเดเยมี อเดโมลา |
| สายมิตร กบินทร์ ยูไนเต็ด | เลกที่ 2 |  กิลแยร์มี มูไรรา  |  ลูกัส ปราตี  |  โซดิก อเดเยมี อเดโมลา |
| เอซีดีซี | เลกที่ 1 |  เบนจามิน ดิกซัน  |  |  เค็น ฮากิฮาระ |
| เอซีดีซี | เลกที่ 2 |  เดนนิส เยฟส์-พัสคัล ฟรันเค  |  มูบารัก โมฮัมเหม็ด อาห์เมด  |  เค็น ฮากิฮาระ |
สโมสร > การเปลี่ยนแปลงที่ตั้ง และอัตลักษณ์

สอ.รฝ. เปลี่ยนชื่อเป็นเอซีดีซี และมีการเปลี่ยนโลโก้ใหม่
คัสตอม ยูไนเต็ด เปลี่ยนชื่อเป็นโตโก คัสตอม ยูไนเต็ด และมีการเปลี่ยนโลโก้ใหม่
บีเอฟบี พัทยา ซิตี้ ย้ายไปใช้สนามกีฬามหาวิทยาลัยการกีฬาแห่งชาติ วิทยาเขตชลบุรี แทนสนามกีฬาเทศบาลเมืองศรีราชา และในเวลาต่อมา ย้ายไปใช้สนามกีฬาหนองปรือ เนื่องจากสนามกีฬามหาวิทยาลัยการกีฬาแห่งชาติ วิทยาเขตชลบุรีปิดปรับปรุงลู่วิ่งยางของสนามเป็นระยะเวลา 4 เดือน
ราชนาวี มีการเปลี่ยนโลโก้ใหม่
สโมสร > การเปลี่ยนแปลงผู้จัดการทีม

| สโมสร | ผู้จัดการทีมที่ออก | สาเหตุที่ออก | วันที่ออก | อันดับในตารางคะแนน | ผู้จัดการทีมที่เข้าแทน | วันที่เข้า |
| --- | --- | --- | --- | --- | --- | --- |
| นาวิกโยธิน |  ภูวดล ดำริห์กิจ | ปรับโครงสร้าง | กุมภาพันธ์ 2567 | ก่อนเริ่มฤดูกาล |  นาคิน ธรรมสุวรรณ | มีนาคม 2567 |
| โบลาเวน สมุทรปราการ |  จิราวัฒน์ ไหลนานานุกูล | แยกทาง | กุมภาพันธ์ 2567 | ก่อนเริ่มฤดูกาล |  นนทกร หยองเอ่น | กรกฎาคม 2567 |
| บีเอฟบี พัทยา ซิตี้ |  อัคถภรณ์ ชลิตาภรณ์ | แยกทาง | กุมภาพันธ์ 2567 | ก่อนเริ่มฤดูกาล |  สุรชาติ สิงห์โหง่น | 13 กรกฎาคม 2567 |
| โตโก คัสตอม ยูไนเต็ด |  อานนท์ บรรดาศักดิ์ | แยกทาง | เมษายน 2567 | ก่อนเริ่มฤดูกาล |  เคตะ โกโตะ | กรกฎาคม 2567 |
| ราชนาวี |  สมชาย ชวยบุญชุม | ปรับโครงสร้าง | กรกฎาคม 2567 | ก่อนเริ่มฤดูกาล |  สมศักดิ์ อักษร | กรกฎาคม 2567 |
| โตโก คัสตอม ยูไนเต็ด |  เคตะ โกโตะ | แยกทาง | 2 มกราคม 2568 | อันดับที่ 10 |  ชยกร ถนัดเดินข่าว | 3 มกราคม 2568 |
| บ้านค่าย ยูไนเต็ด |  นพพร เอกศาสตรา | แยกทาง | 23 มกราคม 2568 | อันดับที่ 3 |  |  |
ตารางคะแนน > อันดับ

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบหรือการตกชั้น |
| --- | --- | --- | --- | --- | --- | --- | --- | --- | --- | --- |
| 1 | ราชนาวี | 12 | 10 | 2 | 0 | 27 | 8 | +19 | 32 | เข้าแข่งขันในรอบระดับประเทศ |
| 2 | กองเรือรบ | 13 | 8 | 2 | 3 | 22 | 11 | +11 | 26 | เข้าแข่งขันในรอบระดับประเทศ |
| 3 | บ้านค่าย ยูไนเต็ด | 13 | 5 | 6 | 2 | 15 | 9 | +6 | 21 |  |
| 4 | เอซีดีซี | 12 | 5 | 4 | 3 | 20 | 15 | +5 | 19 |  |
| 5 | ปลวกแดง ยูไนเต็ด | 13 | 5 | 4 | 4 | 11 | 11 | 0 | 19 |  |
| 6 | สายมิตร กบินทร์ ยูไนเต็ด | 12 | 5 | 3 | 4 | 15 | 14 | +1 | 18 |  |
| 7 | บีเอฟบี พัทยา ซิตี้ | 13 | 4 | 3 | 6 | 15 | 17 | −2 | 15 |  |
| 8 | ฉะเชิงเทรา ไฮ-เทค | 13 | 3 | 6 | 4 | 11 | 13 | −2 | 15 |  |
| 9 | แปดริ้ว ซิตี้ | 12 | 4 | 3 | 5 | 13 | 19 | −6 | 15 |  |
| 10 | โตโก คัสตอม ยูไนเต็ด | 12 | 2 | 5 | 5 | 10 | 14 | −4 | 11 |  |
| 11 | นาวิกโยธิน | 13 | 1 | 3 | 9 | 14 | 24 | −10 | 6 |  |
| 12 | โบลาเวน สมุทรปราการ | 12 | 1 | 3 | 8 | 6 | 24 | −18 | 6 | ตกชั้นสู่ไทยแลนด์ เซมิโปรลีก |
ปรับปรุงข้อมูลล่าสุดในนัดการแข่งขันที่ลงเล่นในวันที่ 25 มกราคม 2568. แหล่งข้อมูล: ไทยลีก
กฏการจัดอันดับ: : 1.คะแนนรวม 2.ผลต่างประตูได้-เสีย 3.จำนวนประตูได้ 
4.จำนวนนัดที่ชนะ 
 : 1.คะแนนรวม 2.ผลการแข่งขันระหว่างทีมที่คะแนนเท่ากัน 3.ผลต่างประตูได้-เสียจากการแข่งขันระหว่างทีมที่คะแนนเท่ากัน 4.จำนวนประตูได้จากการแข่งขันระหว่างทีมที่คะแนนเท่ากัน 5.ผลต่างประตูได้-เสียจากทุกนัด 6.จำนวนประตูได้จากทุกนัด 7.คะแนนใบเหลือง-ใบแดง 8.เพลย์ออฟ 1 นัด ถ้าเสมอกันในเวลาปกติให้ดวลลูกโทษตัดสิน
ตารางคะแนน > อันดับตามสัปดาห์

ตารางด้านล่างนี้จะแสดงอันดับบนตารางคะแนนในแต่ละสัปดาห์ เพื่อที่จะแสดงถึงพัฒนาการของแต่ละสโมสร การแข่งขันที่ถูกเลื่อนออกไปจะไม่แสดงในตาราง แต่จะถูกนับรวมกับการแข่งขันอีกนัดเมื่อได้มีการแข่งขันนั้นเกิดขึ้นใหม่ เช่น การแข่งขันนัดที่ 13 ถูกเลื่อนไประหว่างนัดที่ 16 และ 17 ผลตารางคะแนนจะถูกปรับปรุงในนัดที่ 16
| ทีม ╲ รอบ | 1>  | 2>  | 3>  | 4>  | 5>  | 6>  | 7>  | 8>  | 9>  | 10>  | 11>  | 12>  | 13>  | 14>  | 15>  | 16>  | 17>  | 18>  | 19>  | 20>  | 21>  | 22>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| กองเรือรบ | 12 | 6 | 2 | 3 | 2 | 2 | 2 | 2 | 3 | 3 | 2 | 2 |  |  |  |  |  |  |  |  |  |  |
| ฉะเชิงเทรา ไฮ-เทค | 7 | 2 | 3 | 4 | 7 | 5 | 4 | 6 | 7 | 7 | 6 | 9 |  |  |  |  |  |  |  |  |  |  |
| โตโก คัสตอม ยูไนเต็ด | 9 | 10 | 11 | 10 | 10 | 9 | 7 | 8 | 9 | 9 | 10 | 10 |  |  |  |  |  |  |  |  |  |  |
| นาวิกโยธิน | 10 | 11 | 10 | 9 | 9 | 11 | 11 | 12 | 12 | 11 | 11 | 11 |  |  |  |  |  |  |  |  |  |  |
| บ้านค่าย ยูไนเต็ด | 2 | 5 | 6 | 6 | 4 | 3 | 3 | 5 | 2 | 2 | 3 | 3 |  |  |  |  |  |  |  |  |  |  |
| บีเอฟบี พัทยา ซิตี้ | 11 | 12 | 12 | 12 | 12 | 10 | 9 | 9 | 8 | 8 | 9 | 7 |  |  |  |  |  |  |  |  |  |  |
| โบลาเวน สมุทรปราการ | 8 | 8 | 9 | 11 | 11 | 12 | 12 | 11 | 11 | 12 | 12 | 12 |  |  |  |  |  |  |  |  |  |  |
| ปลวกแดง ยูไนเต็ด | 1 | 3 | 4 | 5 | 8 | 8 | 10 | 10 | 10 | 10 | 8 | 6 |  |  |  |  |  |  |  |  |  |  |
| แปดริ้ว ซิตี้ | 4 | 9 | 8 | 7 | 6 | 6 | 6 | 4 | 6 | 6 | 7 | 8 |  |  |  |  |  |  |  |  |  |  |
| ราชนาวี | 3 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |  |  |  |  |  |  |  |  |
| สายมิตร กบินทร์ ยูไนเต็ด | 5 | 4 | 7 | 2 | 3 | 4 | 5 | 3 | 4 | 5 | 4 | 5 |  |  |  |  |  |  |  |  |  |  |
| เอซีดีซี | 6 | 7 | 5 | 8 | 5 | 7 | 8 | 7 | 5 | 4 | 5 | 4 |  |  |  |  |  |  |  |  |  |  |
| --- | --- |
: เข้ารอบแข่งขันในรอบระดับประเทศ
: ตกชั้นสู่ไทยแลนด์ เซมิโปรลีก
ปรับปรุงล่าสุดในการแข่งขันเมื่อวันที่ 19 มกราคม 2568 อ้างอิง: ไทยลีก
ตารางคะแนน > ผลการแข่งขันที่ลงเล่น

| ทีม ╲ รอบ | 1>  | 2>  | 3>  | 4>  | 5>  | 6>  | 7>  | 8>  | 9>  | 10>  | 11>  | 12>  | 13>  | 14>  | 15>  | 16>  | 17>  | 18>  | 19>  | 20>  | 21>  | 22>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| กองเรือรบ | L | W | W | D | W | W | D | L | L | W | W | W |  |  |  |  |  |  |  |  |  |  |
| ฉะเชิงเทรา ไฮ-เทค | D | W | D | D | L | W | W | L | D | D | L | L |  |  |  |  |  |  |  |  |  |  |
| โตโก คัสตอม ยูไนเต็ด | D | L | L | D | L | W | W | D | D | L | L | D |  |  |  |  |  |  |  |  |  |  |
| นาวิกโยธิน | L | L | D | D | L | L | L | L | L | W | D | L |  |  |  |  |  |  |  |  |  |  |
| บ้านค่าย ยูไนเต็ด | W | D | D | D | W | W | D | L | W | W | D | L |  |  |  |  |  |  |  |  |  |  |
| บีเอฟบี พัทยา ซิตี้ | L | L | L | D | L | W | W | D | W | D | L | W |  |  |  |  |  |  |  |  |  |  |
| โบลาเวน สมุทรปราการ | D | D | L | L | L | L | L | D | L | L | W | L |  |  |  |  |  |  |  |  |  |  |
| ปลวกแดง ยูไนเต็ด | W | D | D | D | L | L | L | D | W | L | W | W |  |  |  |  |  |  |  |  |  |  |
| แปดริ้ว ซิตี้ | D | L | W | D | W | L | W | W | L | L | L | D |  |  |  |  |  |  |  |  |  |  |
| ราชนาวี | W | W | W | W | W | W | D | W | W | W | W | D |  |  |  |  |  |  |  |  |  |  |
| สายมิตร กบินทร์ ยูไนเต็ด | D | W | L | W | W | L | D | W | L | L | W | D |  |  |  |  |  |  |  |  |  |  |
| เอซีดีซี | D | D | W | L | W | L | L | W | W | D | D | W |  |  |  |  |  |  |  |  |  |  |
ผลการแข่งขัน

| เหย้า \ เยือน | FET | CCH | CTU | MRE | BKI | BFB | SPK | PDU | PRO | NVY | SKB | ACD |
| --- | --- | --- | --- | --- | --- | --- | --- | --- | --- | --- | --- | --- |
| กองเรือรบ | — | 2–2 | 2–0 | 1–0 |  |  |  |  | 0–1 |  | 1–0 | 3–0 |
| ฉะเชิงเทรา ไฮ-เทค |  | — | 0–0 | 1–1 | 1–1 | 2–0 |  |  |  | 0–3 | 0–2 |  |
| โตโก คัสตอม ยูไนเต็ด |  |  | — | 2–1 | 1–2 | 1–1 | 0–0 |  | 0–1 | 1–3 | 1–1 |  |
| นาวิกโยธิน | 3–5 |  |  | — | 1–2 |  | 3–1 | 1–1 |  |  | 1–2 | 1–3 |
| บ้านค่าย ยูไนเต็ด | 1–0 |  |  |  | — | 2–2 | 3–0 | 0–0 |  | 0–1 |  | 0–0 |
| บีเอฟบี พัทยา ซิตี้ | 0–2 | 2–0 |  | 2–0 |  | — |  |  |  | 0–1 |  | 1–1 |
| โบลาเวน สมุทรปราการ | 0–3 | 0–2 |  |  |  | 1–2 | — |  | 4–1 | 0–4 |  | 0–0 |
| ปลวกแดง ยูไนเต็ด | 2–0 | 1–0 | 0–0 |  | 2–1 | 0–1 | 0–0 | — |  |  |  |  |
| แปดริ้ว ซิตี้ |  | 0–2 |  | 0–0 | 0–2 | 3–2 |  | 1–0 | — |  | 2–2 |  |
| ราชนาวี | 1–1 |  |  | 2–1 |  |  |  | 2–1 | 3–2 | — | 2–0 | 4–1 |
| สายมิตร กบินทร์ ยูไนเต็ด |  |  | 3–2 |  | 0–0 | 2–1 | 1–0 | 0–1 |  |  | — |  |
| เอซีดีซี |  | 0–0 | 0–2 |  |  |  | 5–0 | 4–1 | 3–1 |  | 3–2 | — |
นับผลการแข่งขันล่าสุดถึงวันที่ 19 มกราคม 2568 ที่มา: ไทยลีก
สัญลักษณ์: สีฟ้า = ทีมเหย้าชนะ; เหลือง = เสมอ; แดง = ทีมเยือนชนะ